Поштоване колегинице и колеге,

летњи сте семестар треће године студија, време је да радите што је више могуће самостално.

За први семинарски рад даћу вам тезе, а ви треба да напишете текст о томе шта је за вас култура, шта значи бити културан, у чему је смисао културе, које су функције културе итд.

Култура је:

продукт човекове делатности и свеукупност услова у којима делатност уопште може да се остварује.

људска творевина

свет вештачких објеката, идеалних и материјалних предмета

у опозицији према Природи, несвесној активности и стихији

у том свету човек поставља више циљеве од оних које му задају биолошки оквири живота

*бити културан* требало би да значи: бити у вези са духовношћу, моралом, ослобађати се егоизма, осмишљавати свет око себе

прелазак из царства нужности у царство слободе

у вези је са васпитањем и обучавањем

супротставља се дивљаштву и варварству

стварање система вредности и идеја

средство регулисања човекове активности

знаковни систем

симболика покрета, мимике, израза

природни језик

вештачки језик — ритма, ритуала, церемоније, облика, појмова, конвенционални сет сигнала и симбола који регулишу поступке и деловање људи

социјализација, васпитање

забране, каналисање понашања

фантазија, идеализација

Под материјалном културом треба подразумевати артефакте (оруђа, машине, инструменте, орнаменте, одећу, култне и ритуалне предмете, оружје, намештај, посуђе, грађевине итд.) и природне ствари и појаве које човек мења и прилагођава својим потребама. У њену сферу спада све оно што се односи на интеракцију човека и средине, на задовољавање материјалних жеља, на техничко‑технолошку страну живота итд. Предмети материјалне културе играју двоструку улогу: имају практичне сврхе, али и постају средства чувања и преноса смисла и значења који регулишу деловање, понашање и комуникацију, а и стварају нова значења и вредности. У овом другом смислу можемо их посматрати као истинске феномене културе.

Духовна култура је пак свеукупност продуката духовне и интелектуалне делатности човека који имају духовни (нематеријални) карактер: знање, норме, навике, идеали, традиција, морал, обичаји, симболички системи, идеје, веровања, циљеви, вредносне оријентације, митови, укуси, ритуали, церемоније, али и однос према раду, према слободном времену, према природном окружењу, према другим људима и самом себи. Неки елементи духовне културе су чвршће од других везани за артефакте: језик, писмо, религија, наука, филозофија, уметност, мода, правила комуникације, мишљења и деловања, модуса и стила живота, систем социјалне организације.

Некада се под материјалном културом подразумева цивилизација, а под духовном — култура (у ужем смислу). Антиномија култура‑цивилизација разумева се као антиномија живи организам‑механизам.

Вредности социјалног живота: човек, друштво, свест, добро, зло, лепота, вера, нада, љубав, дужност, савест, правичност, личност, рад итд.

Култура је у исти мах резултат, делатност, модус, однос, норма и систем.

Унификација културног диверзитета полако али сигурно доводи до дегенерације културе. Дијалог култура, у спрези са јачањем општих и слабљењем униформних тенденција, може да произведе неку врсту креативне синтезе.

Култура је модус чувања и репродукције културног наслеђа, али и универзални механизам који обезбеђује адекватни ниво хармоније човека и његове природне средине, поготово данас, у условима социјалне и еколошке нестабилности.